'สปส.'โชว์4เดือนกำไร1.7หมื่นล้าน
ประกันสังคมเผย ผลตอบแทนการลงทุน ช่วง 4 เดือนแรก 1.7 หมื่นล้าน เพิ่มขึ้นจากช่วงเดียวกันของปีก่อน 680 ล้าน
3 มิ.ย. 2560

ประกันสังคมเผย ผลตอบแทนการลงทุน ช่วง 4 เดือนแรก 1.7 หมื่นล้าน เพิ่มขึ้นจากช่วงเดียวกันของปีก่อน 680 ล้านนพ.สุรเดช วลีอิทธิกุล เลขาธิการสำนักงานประกันสังคม กระทรวงแรงงาน เปิดเผยถึงผลการลงทุนของกองทุนประกันสังคมในช่วง 4 เดือนแรก (ม.ค.-เม.ย. 2560) ว่ามีผลตอบแทนที่รับรู้แล้ว 17,205 ล้านบาท แบ่ง เป็นผลตอบแทนจากดอกเบี้ยและกำไรจากการขายตราสารหนี้และค่าธรรมเนียมการให้ยืมหลักทรัพย์ 13,493 ล้านบาท และเงินปันผลและกำไรจากตราสารทุน และหน่วยลงทุน 3,712 ล้านบาททั้งนี้ เมื่อเปรียบเทียบกับช่วงเดียวกันของปี 2559 ที่มีผลตอบแทนจากการลงทุนที่รับรู้แล้ว 16,525 ล้านบาท หรือมีผลผลตอบแทนเพิ่มขึ้น 680 ล้านบาทนพ.สุรเดช กล่าวว่า ณ วันที่ 30 เม.ย. 2560 กองทุนประกันสังคมมีเงินลงทุนรวม 1.61 ล้านล้านบาท แบ่งเป็นการลงทุนในหลักทรัพย์ที่มีความมั่นคงสูง ได้แก่ พันธบัตรรัฐบาล พันธบัตรรัฐวิสาหกิจ และหุ้นกู้เอกชน 1.3 ล้านล้านบาท คิดเป็น 81% ของเงินลงทุนทั้งหมด และลงทุนหลักทรัพย์ที่มีความเสี่ยง ได้แก่ เงินฝากธนาคาร ตราสารหนี้อื่น หน่วยลงทุน และหุ้นสามัญ 0.31 ล้านล้านบาท หรือคิดเป็น 19%